| Gudelių piliakalnis |
| --- |
| [[Image:|250px]] |
| 

Gudelių piliakalnisGudelių piliakalnis

 |
| Koordinatės  | 

|  |
| --- |
| 55°29′57.8″ š. pl. 22°39′00.8″ r. ilg.﻿ / ﻿55.499389°š. pl. 22.650222°r. ilg.﻿ / 55.499389; 22.650222Koordinatės: 55°29′57.8″ š. pl. 22°39′00.8″ r. ilg.﻿ / ﻿55.499389°š. pl. 22.650222°r. ilg.﻿ / 55.499389; 22.650222 |

 |
| Vieta | Kelmės rajonas |
| Seniūnija | Pakražančio seniūnija |
| Aukštis | 12-13 m |
| Plotas | 8x8 m |
| Naudotas | I tūkstantmetis - II tūkstantmečio pradžia |
| Žvalgytas | 1964 |
| Registro Nr. | A1323 / 5123 / AR405 |

**Gudelių piliakalnis**, *Pilikė* (registro kodas iki 2005 m. balandžio 19 d. A1323, Lietuvos Respublikos kultūros paminklų sąrašo Nr. AR405) – piliakalnis Kelmės rajono savivaldybės teritorijoje, prie Gudelių kaimo, Pakražančio seniūnija. Pasiekiamas nuo Kryžkalnio pro Rėzgalius arba Petroškalnį keliu Stulgiai – Karyznos, sankryžoje į Šikšnius pasukus į kairę vakarų kryptimi lauko keliuku, pavažiavus 600 m ir pasukus į dešinę šiaurės kryptimi, yra už 140 m priekyje.

Piliakalnis
-----------

Piliakalnis įrengtas Ančios kairiajame krante esančiame aukštumos kyšulyje. Šoniniai piliakalnio šlaitai statūs, 12-13 m aukščio. Iš šiaurės rytų ir šiaurės vakarų jį juosia bevardis upelis, iš pietvakarių – Ančios upė. Iš pietryčių prieina gretimos aukštumos. Aikštelė keturkampė, pailga rytų – vakarų kryptimi, 8 m ilgio ir 8 m pločio. Jos rytiniame krašte supiltas 3 m aukščio, 14 m pločio pylimas. Rytinėje pašlaitėje iškastas 5,5 m pločio, 2 m gylio griovys, už kurio supiltas antras 1,5 m aukščio, 6 m pločio pylimas. Jo išorėje iškastas antras 5 m pločio, 0,5 m gylio griovys, kurio išorinis 4 m aukščio šlaitas kyla į trečią 1,2 m aukščio, 6 m pločio pylimą. Už šio pylimo dar iškastas trečias 4 m pločio, 1 m gylio griovys.

Vakariniame aikštelės gale supiltas 0,5 m aukščio, 9 m pločio pylimas. 3 m žemiau jos krašto, šiaurės vakarų šlaite yra 4 m pločio, 0,5 m gylio griovys, už kurio esanti siauro ožnugario dalis sutvirtinta net penkiais pylimais ir tarp jų esančiais grioviais. Už griovio supiltas 0,5 m aukščio, 8 m pločio antras pylimas. Šio pylimo išorinis 6 m aukščio šlaitas leidžiasi į 5 m pločio, 1,5 m gylio antrą griovį, už kurio kyla trečias 0,3 m aukščio, 3 m pločio pylimas. Už šio pylimo iškastas trečias 2 m pločio, 0,2 m gylio griovys, už kurio supiltas ketvirtas 0,3 m aukščio, 3 m pločio pylimas. Už pastarojo pylimo yra ketvirtas 2 m pločio, 0,3 m gylio griovys ir supiltas penktas 0,5 m aukščio, 3 m pločio pylimas. Už jo toliau penktas 2 m pločio, 0,3 m gylio griovys ir 1,5 m aukščio, 12 m pločio šeštas pylimas, esantis jau ožnugario V krašte.

Pylimai aikštelės kraštuose apardyti duobių, rytinis išorinis pylimas nuskleistas. Piliakalnis apaugęs smarkiai išretintais lapuočiais.

Tyrimai
-------

Piliakalnio žvalgomuosius archeologinius tyrimus 1964 m. atliko Lietuvos istorijos institutas. Piliakalnis datuojamas I tūkstantmečiu – II tūkstantmečio pradžia.

|  |
| --- |
| Aplinkiniai piliakalniai |
|  | Pilių piliakalnis 14 km  Pagrybio piliakalnis 12 km | Šilgalio piliakalnis 9 km  Plūsčių piliakalnis 6 km | Šeduviškės piliakalnis 25 km  Gaučiškės piliakalnis 22 km |  |
| Prienų piliakalnis 14 km  Gegužkalnis 13 km |  | Lyduvėnų II piliakalnis 28 km  Šiaulelių piliakalnis 37 km |
| Simėnų piliakalnis 6 km  Juškaičių piliakalnis 12 km | Šimkaičių piliakalnis 1 km  Ivangėnų piliakalniai 9 km | Pabalčių piliakalnis 7 km  Pužų piliakalnis 11 km  Ižiniškių piliakalnis 14 km |

Šaltiniai
---------

1. ↑   Lietuvos TSR archeologijos atlasas, Vilnius, Mintis, 1975 m. t. 2 p. 67 (Nr. 231)

* Lietuvos kultūros ir gamtos paminklų atlasas. Enciklopedijų leidykla, Vilnius, 1991 m. p 28-29.
* Lietuvos TSR kultūros paminklų sąrašas, V. 1973, p.127.
* Konstantinas Avižonis. Kelios istorinės Lietuvos vietos. Kaunas, 1927. P.11-12.
* Valstybės archeologijos komisijos medžiaga. KPC archyvas. F.1. Ap.1. B.100. P.100-105.

Nuorodos
--------

* Lietuvos piliakalniai